《欲归》
清代·赵吉士

暮角吹斜鬓，菰莼佐客饔。云移新雨月，霜敛近秋松。

谷口清岚染，岩尖紫翠缝。欲归归未得，残照曳疏筇。

作者简介：（1628—1706）安徽休宁人，字天羽，一字恒夫。顺治八年举人。康熙间官山西交城知县，设计攻灭交山农民军。后官户科给事中，以故被劾罢官，后补国子监学正。有《万青阁全集》、《寄园寄所寄》等。